**ГОДИШЊИ ИЗВЈЕШТАЈ РАДНОГ ТИМА ЗА ПРАЋЕЊЕ РЕАЛИЗАЦИЈЕ ЛОКАЛНОГ ПЛАНА УПРАВЉАЊА ОТПАДОМ ГРАДА ГРАДИШКА**

**ЗА ПЕРИОД 01.01.2023. ДО 31.12.2024. ГОДИНЕ**

**Градишка, мај 2025. године**

**САДРЖАЈ**

|  |  |
| --- | --- |
| 1. УВОД....................................................................................................... | 3 |
| 1. ОСНОВНИ ПОДАЦИ О ГРАДУ............................................................. | 4 |
| * 1. Положај града.................................................................................. | 4 |
| * 1. Становништво................................................................................... | 5 |
| 1. НАЧЕЛА И ЦИЉЕВИ ИЗ ПРОПИСА КОЈИМА СЕ УРЕЂУЈЕ УПРАВЉАЊЕ ОТПАДОМ..................................................................... | 6 |
| * 1. Начела управљања отпадом.......................................................... | 6 |
| * 1. Ред првенства управљања отпадом.............................................. | 6 |
| 1. ЦИЉЕВИ УПРАВЉАЊА ОТПАДОМ.................................................... | 7 |
| 1. ОБАВЕЗЕ УПРАВЉАЊА ОТПАДОМ НА ЛОКАЛНОМ НИВОУ КОЈИ ПРОИЗЛАЗЕ ИЗ ПРОПИСА.................................................................. | 7 |
| 1. АНАЛИЗА И ОЦЈЕНА СТАЊА УПРАВЉАЊА ОТПАДОМ НА ПОДРУЧЈУ ГРАДА ГРАДИШКА............................................................. | 8 |
| * 1. Управљање комуналним отпадом.................................................. | 8 |
| * 1. Отпад из пољопривреде, хортикултуре, аквакултуре, шумарства, лова и риболова, припреме и прераде хране........... | 12 |
| * 1. Управљање посебним токовима отпада........................................ | 12 |
| * 1. Анализа прикупљених података..................................................... | 18 |
| 1. РЕАЛИЗАЦИЈА МЈЕРА ЗА ПОСТИЗАЊЕ ЦИЉЕВА........................... | 19 |
| 1. ЗАКЉУЧАК И МЈЕРЕ ЗА СМАЊЕЊЕ КОЛИЧИНЕ ОТПАДА КОЈИ СЕ ТРАЈНО ДЕПОНУЈЕ........................................................................ | 20 |

1. **УВОД**

Локални план управљања отпадом града Градишка за период 2021. – 2026. године (у даљем тексту: Локални план), усвојен је Одлуком Скупштине града Градишка („Службени гласник града Градишка“ бр. 4/22), сходно законски дефинисаним обавезама. Локални план је основни документ који има за циљ да успостави функционалан систем одрживог управљања отпадом на подручју Града Градишка, односно којим се на основу анализе постојећег стања и законски постављених циљева управљања отпадом, одређују мјере и активности за побољшање организације система управљања отпадом, те јачања свијести јавности. Локалним планом је описано постојеће стање управљања отпадом на подручју града Градишка (у даљем тексту: Град).

Радни тим за праћење реализације Локалног плана управљања отпадом Града Градишка за период 2021.-2026. године чине:

1. Марина Вукотић, вођа радног тима

2. Сњежана Ђурић, члан

3. Дарко Шестић, члан

4. Санела Бабић, члан

5. Драган Благојевић, члан

У складу са Законом о управљању отпадом („Службени гласник РС“, бр. 111/13, 106/15, 2/18, 16/18, 70/20, 63/21 и 65/21) циљ је да се обезбиједе и осигурају услови за:

1. управљање отпадом на начин којим се не угрожава здравље људи и животна средина,
2. превенцију настајања отпада, посебно развојем чистијих технологија и рационалним коришћењем природних богастава, као и отклањање опасности од његовог штетног дејства на здравље људи и животну средину,
3. поново искоришћавање и рециклажа отпада, издвајање секундарних сировина из отпада и коришћење отпада као енергента,
4. развој поступка и метода за одлагање отпада,
5. санацију неуређених одлагалишта отпада,
6. праћење стања постојећих и новоформираних одлагалишта отпада и
7. развијање свијести о управљању отпадом.


  
Слика 1. Одрживо управљање отпадом

1. **ОСНОВНИ ПОДАЦИ О ГРАДУ**
   1. **Положај**

Град Градишка се налази у сјеверозападном дијелу Републике Српске и Босне и Херцеговине. Територијално Град је смјештен између 44° 56' 24" и 45° 14' 18" сјеверне географске ширине и 16° 54' 16" и 17° 27' 39" источне географске дужине. Граничне јединице локалне самоуправе из Републике Српске су: на сјевероистоку Србац, на сјеверозападу Козарска Дубица, на југозападу Приједор, на југоистоку Лакташи, на југу Бања Лука и на сјеверу се наслања на обалу ријеке Саве дужином од 58,78 km која је и државна граница са Републиком Хрватском и Европском унијом. Граничне општине из Републике Хрватске су: Врбје, Давор и Стара Градишка у Бродско-посавској жупанији и Јасеновац у Сисачкомословачкој жупанији.

Подручје града Градишка састоји се од низијског дијела Лијевча поља и са јужне стране ограничена је побрђем сјеверног дијела Поткозарја и мањим дијелом планинског краја Козаре и Просаре. Са запада је ограничена источном Просаром и сјеверном Козаром, која је затвара и са југозапада. На југу граница иде дијелом Лијевча поља, те на истоку паралелно са ријеком Врбас до ријеке Саве.

Вертикални распон града Градишка се креће од 89 m н.в. која је и најнижа тачка и налази се на ријеци Сави, источно од насеља Орубица, све до 863 m н.в. која највиша тачка на планини Козара. Подручје Просаре има максималну надморску висину од 367 m н.в. (предио Лупешка Крчевина). Обронци ових планина благо се спуштају према долини гдје надморска висина износи свега 92 m н.в., гдје се простире плодно Лијевче поље. [[1]](#footnote-1)



Слика 2. Положај града Градишка


* 1. **Становништво**

На подручју Градишке према подацима Републичког завода за статистику у 2013. години живјело је 49.196 становника у 16.939 домаћинстава, што је, међу јединицама локалне самоуправе у РС, сврстава на седму позицију по популационој величини.

Према подацима Републичког завода за статистику Градишка има позитиван салдо унутрашњих миграција (израженије досељавање из других јединица локалне самоуправе РС у Градишку, него обратно) у периоду 2007 – 2017. Негативан салдо унутрашњих миграција ипак је забиљежен 2008., 2012. и 2014. године. Иначе, позитиван миграциони салдо унутрашњих миграција у овом периоду је, поред Градишке, присутан првенствено у градовима односно регионалним центрима РС. Основано се може претпоставити да је укупни миграциони салдо у садашњем тренутку негативан због негативног миграционог салда спољних миграција.

На подручју Градишке становништво живи у 68 насељених мјеста која су организована у 56 мјесних заједница. Званично градско насеље представља Градишка у којој живи око 28% укупне популације Градишке.

Насељено мјесто Нова Топола вјероватно једино испуњава комбиновани демографско–статистички критеријум за градска насеља (изнад 2000 становника уз удио непољопривредног становништва изнад 90%). Остала насељена мјеста представљају мјешовита и сеоска насеља. Подручје Градишке 2013. године има просјечну густину насељености од 64,59 ст/km2, што је изнад просјека РС и око просјека БиХ.[[2]](#footnote-2)



Слика 3. Мјесне заједнице града Градишка

1. **НАЧЕЛА И ЦИЉЕВИ ИЗ ПРОПИСА КОЈИМА СЕ УРЕЂУЈЕ УПРАВЉАЊЕ ОТПАДОМ**
   1. **Начела управљања отпадом**

Управљање отпадом се заснива на уважавању начела заштите животне средине прописане Законом о заштити животне средине (Службени гласник РС, бр. 71/12, 79/15 и 70/20) и правном тековином Европске уније (Службени лист БиХ, бр. 91/18), начелима међународног права заштите животне средине те научних сазнања, најбоље свјетске праксе и правила струке, а посебно на сљедећим начелима:

1. избора најпогодније опције за животну средину – систематски и консултативни процес доношења одлука који обухвата заштиту и очување животне средине;
2. близине и заједничког приступа управљању отпадом – третирање или одлагање отпада што је могуће ближе мјесту његовог настајања;
3. хијерархије управљања отпадом – редослијед приоритета у пракси управљања отпадом (превенција, поновна употреба, рециклажа, искоришћење компостирањем или у енергетске сврхе, одлагање);
4. начело одговорности – произвођачи, увозници, дистрибутери и продавци одговорни су за отпад који настаје усљед њихових активности;
5. „загађивач плаћа“ – произвођач отпада, претходни власник, односно власник отпада који сноси трошкове мјера управљања отпадом је финансијски одговоран за спровођење санацијских мјера које је проузорковао или би могао да проузоркује отпад.
   1. **Ред првенства управљања отпадом**

У сврху спрјечавања настанка отпада те примјене прописа и политике управљања отпадом примјењује се ред управљања отпадом, и то:

1. спрјечавања настанка отпада,
2. припрема за поновну употребу,
3. рециклирање,
4. искоришћавање, односно коришћење вриједности отпада,
5. одлагање отпада депоновањем или спаљивањем без искоришћавања енергије, ако не постоји друго одговарајуће рјешење.

Приликом примјене реда првенства управљања отпадом надлежна тијела државне и/или ентитетске власти, јединице локалне самоуправе, правна лица која према посебним прописима обављају послове заштите животне средине:

1. предузимају мјере којима се подстичу рјешења која нуде најбољи исход за животну средину што може укључивати и прилагођавање реда првенства за управљање одређеном врстом отпада, ако је то оправдано резултатима анализе животног циклуса укупних учинака стварања и управљања том врстом отпада,
2. узимају у обзир општа начела заштите животне средине – начело предострожности и начело одрживости, те техничку изводивост, економску одрживост и заштиту ресурса, као и укупне утицаје на животну средину, људско здравље, економију и друштво,
3. узимају у обзир да повећани трошкови који могу настати примјеном реда првенства управљања отпадом у поређењу са другим начином поступања са отпадом не буду неразмјерни те да постоји тржиште за добијене материјале или енергију, или да се такво тржише може оформити.
4. **ЦИЉЕВИ УПРАВЉАЊА ОТПАДОМ**

У Табели 1. приказани су циљеви управљања отпадом наведени у Републичком плану управљања отпадом Републике Српске, под називом краткорочни циљеви 2019. – 2024. година.

Табела 1. Циљеви управљања отпадом које је потребно достићи до 2024. године.

|  |  |
| --- | --- |
| Циљ 1. | Усаглашавање правног оквира РС са ЕУ прописима |
| Циљ 2. | Јачање институциалног оквира управљања отпадом |
| Циљ 3. | Превенција настанка отпада |
| Циљ 4. | Унапређивање система сакупљања комуналног отпада |
| 4.1. | Повећање обухвата становништва организованом услугом сакупљања и  збрињавања отпада на годишњем нивоу (циљ је 85%) |
| 4.2. | Успостављање система одвојеног сакупљања компонената комуналног  отпада (циљ је 10% од укупне количине сакупљеног комуналног отпада,  односно 25% укупне количине амбалажног отпада) |
| 4.3. | Повећање количине третираног комуналног отпада (циљ је 2% третираног комуналног отпада). |
| Циљ 5. | Успостављање система за одвојено сакупљање и третман посебних врста отпада |
| Циљ 6. | Успостављање система за одвојено сакупљање и третман опасног отпада |
| 6.1. | Подстицати на одвојено сакупљање и припремање за обраду и збрињавање опасног отпада. |
| Циљ 7. | Успостављање система управљања индустријским отпадом |
| Циљ 8. | Санација и затварање неуређених и дивљих депонија |
| Циљ 9. | Успостављање регионалних центара за управљање отпадом (РЦУО) |

1. **ОБАВЕЗЕ УПРАВЉАЊА ОТПАДОМ НА ЛОКАЛНОМ НИВОУ КОЈИ ПРОИЗЛАЗЕ ИЗ ПРОПИСА**

Скупштина јединице локалне самоуправе доноси Локални план управљања отпадом којим дефинише циљеве управљања отпадом на свом подручју у складу са Стратегијом управљања отпадом за период 2017. – 2026. године, као и мјере и носиоце активности за постизање циљева, по претходној прибављеној сагласности Министарства за просторно уређење, грађевинарство и екологију.

Локални план управљања отпадом припрема одјељење јединице локалне самоуправе (у даљем тексту: ЈЛС) надлежно за послове заштите животне средине у сарадњи са другим организационим јединицама надлежним за послове привреде, финансија, просторног уређења, као и представницима привредних друштава, односно предузећа, удружења, организација, стручних институција, невладиних и других организација које се баве заштитом животне средине, укључујући и организације потрошача.

ЈЛС успоставља и развија систем управљања отпадом и систем одвојеног сакупљања отпада, те уређује обезбјеђује, организује и спроводи управљање комуналним отпадом на својој територији.

Одлуком о комуналним дјелатностима („Службени гласник општине Градишка“ бр. 3/2013) и Одлуком о измјенама и допунама Одлуке о комуналном реду („Службени гласник општине Градишка“ бр. 7/17) повјерене дјелатности „Градској чистоћи“ су:

1. управљање комуналним отпадом,
2. одржавање, уређивање и опремање јавних, зелених, рекреационих површина и саобраћајница,
3. управљање јавним паркиралиштима

Фонд за заштиту животне средине и енергетску ефикасност Републике Српске (у даљем тексту: Фонд) организује систем управљања посебним категоријама отпада за које се плаћа накнада за оптерећавање животне средине, изузев за дио амбалажног отпада којим управља оператер. Оператер је правно лице које је овлашћено од Министарства за просторно уређење, грађевинарство и екологију за обављање дјелатности управљања амбалажом и амбалажним отпадом.

Надлежна Министарства доносе правилнике о управљању посебним категоријама отпада (за сваку врсту отпада појединачно).

1. **АНАЛИЗА И ОЦЈЕНА СТАЊА УПРАВЉАЊА ОТПАДОМ НА ПОДРУЧЈУ ГРАДА ГРАДИШКА**

У савременом друштву управљање отпадом представља један од кључних изазова у очувању животне средине и одрживом развоју. Ефикасно прикупљање, анализа и интерпретација података о насталом отпаду омогућава доношење квалитетних одлука у циљу смањења негативног утицаја отпада на природу и здравље људи. Град Градишка, као урбана средина у развоју, суочава се са специфичним проблемима (недовољна инфраструктура за рециклажу, ниска еколошка свијест грађана, дивље депоније, итд.) у области управљања отпадом, који захтијевају систематски приступ и детаљну анализу. Будући да Град Градишка није институција надлежна за пријаву произведених, прикупљених и збринутих количина и врста отпада, осим комуналног отпада, подаци који су добијени не представљају сву произведену количину отпада на подручју Града. Међутим, захваљујући сарадњи привредних субјеката којима смо се обратили са захтјевом за доставом података о отпаду који су прикупили и/или збринули путем своје дјелатности, можемо имати приказ врста отпада које су настале на подручју Града, што је и видљиво у табелама у наставку Извјештаја.

На подручју Града је регистровано 7 активних привредних субјеката који посједују дозволу Министарства за управљање отпадом, а то су:

1. Комунално предузеће „Градска чистоћа“ а.д. Градишка
2. „ECO TRADE“ д.о.о. Градишка
3. „GREEN TANK“ д.о.о. Градишка
4. „Мулалић“ д.о.о. Градишка
5. „Ливница Тешић“ д.о.о. Градишка
6. „Секундарац“ д.о.о. Градишка
7. „Еко метали“ Милош Масал с.п. Градишка

Медицински отпад настао вршењем здравствених услуга на подручју Града, преузима предузеће „ECO Group“ д.о.о. Бања Лука, на даљи третман.

* 1. **Управљање комуналним отпадом**

Комунално предузеће „Градска чистоћа“ а.д. Градишка је организовано у јединственом процесу рада и пословања тако да обезбиједи потпуно, квалитетно, благовремено и рационално обављање послова из дјелатности Предузећа. Шифра претежне дјелатности је 38.11.

Дјелатност управљањa комуналним отпадом која је повјерена КП „Градска чистоћа“ а.д. Градишка подразумијева сакупљање комуналног отпада и његов транспорт, укључујући санацију дивљих депонија на јавним површинама; сакупљање, транспорт и третман кабастог отпада и збрињавања посебно одвојених фракција из комуналног отпада које се због свог састава и карактеристика не могу одлагати у опрему за сакупљање комуналног отпада, као и селекцију секундарних сировина, те предају сакупљених секундарних сировина овлаштеним оператерима на даљи третман – рециклирање.

Комунални отпад се прикупља од корисника у урбаном и руралним дијеловима Града, што подразумијева сљедеће:

* организацију пражњења за кућни отпад свим корисницима услуге у складу са постављеном стратегијом предузећа,
* постављање посуда за прикупљање комуналног отпада, њихово одржавање и замјену,
* пражњење посуда за кућни отпад, као и организовање одвожње отпада до регионалне депоније „ДЕП-ОТ“ Рамићи у Бањој Луци,
* сакупљање и транспортовање отпада са 97% територије Града,
* постављање посуда за одвојено прикупљање секундарних сировина у урбаном дијелу, као и у основним школама на подручју Града,
* сакупљање секундарних сировина од правних лица,
* сакупљање кабастог отпада.

Физички обим услуга прикупљања комуналног отпада од 01.01.2023. до 31.12.2024. године остварен је на ниву планираних активности за наведени период.

Услугом прикупљања отпада на дан 31.12.2023. године обухваћено је 18.287 корисника, од тога 17.142 домаћинстава и 1.145 привредних субјеката.

Услугом прикупљања отпада на дан 31.12.2024. године обухваћено je 18.376 корисника, од тога 17.241 домаћинстава и 1.135 привредних субјеката.

На Графику 1. приказан је број домаћинстава и привредних субјеката који користе услугу прикупљања отпада у периоду од 2021. до 2024. године.

График 1. Број корисника улуге прикупљања мијешаног комуналног отпада

КП „Градска чистоћа“ континуирано ради на јачању техничких и технолошких капацитета, те је у току 2023. године набављено 40 контејнера од 1,1 m3 за мијешани комунални отпад и 15 контејнера за папир и картон, а у току 2024. године 50 контејнера од 1,1 m3 за мијешани комунални отпад.

За обављање послова прикупљања и транспорта отпада Предузеће посједује 5 ауто-смећара (прикупљање отпада из контејнера запремине 1.1 m³, канти и пластичних врећа), 1 ауто-подизач (прикупљање отпада из контејера запремине 5 m³), 1 камион са грајфером (прикупљање отпада из контејнера запремине 5 m³, кабастог и отпада из вртова и паркова), 1 камион са сандуком за прикупљање амбалажног отпада и за транспорт отпада на регионалну депонију 1 камион тегљач са полуприколицом (Табела 2).

Табела 2. Преглед возила за прикупљање и транспорт отпада

|  |  |  |  |  |  |  |
| --- | --- | --- | --- | --- | --- | --- |
| Ред. бр. | Марка возила | Намјена | Надоградња | Год. производње | Запремина товарног простора (m3) | Снага мотора (kW) |
| 1. | SCANIA | Специјално теретно возило - аутосмећар | GESINK - Холандија | 2003 | 14,5 | 191 |
| 2. | MAN | Специјално теретно возило са грајфером | сандук | 2005 | 8 | 228 |
| 3. | MAN | Специјално теретно возило - подизач контејнера | Платформа за контејнере са дизалицом | 2006 | 5-7 | 206 |
| 4. | MAN | Специјално теретно возило - тегљач | Полуприколица запремине 72 m3 | 2007 | 72 | 235 |
| 5. | MAN | Специјално теретно возило - аутосмећар | STUMER - Аустрија | 2007 | 16 | 294 |
| 6. | DAF | Специјално теретно возило - аутосмећар | GESINK NORBA Холандија | 2012 | 16 | 182 |
| 7. | VOLVO | Специјално теретно возило - аутосмећар | KARBA - Турска | 2018 | 16 | 225 |
| 8. | PEUGEOT | Специјално теретно возило – са утоварном рампом | сандук | 2018 | 6 | 96 |
| 9. | IVECO | Специјално теретно возило - аутосмећар | KARBA - Турска | 2022 | 16 | 185 |

За одлагање отпада на подручју Града лоцирано је 502 контејнера запремине 1.1 m3, 8 контејнера запремине 0,8 m3. У мјестима гдје нису постављени контејнери корисници услуга отпад одлажу у канте или пластичне вреће.

За правна лица поред контејнера запремине 1.1 m3, обезбјеђено је и 55 контејнера запремине 5 m3.

Депоновање отпада у току 2023. и 2024. године вршено је на регионалној санитарној депонији „Рамићи“ – Бања Лука, до 2 одвоза дневно у зависности од количине прикупљеног отпада.

Према Правилнику о методологији прикупљања података о отпаду и њиховој евиденцији, прикупљање података о укупној маси прикупљеног генерисаног отпада у Републици Српској врши се мјерењем масе пуних камиона који превозе и сакупљају отпад на територији града. Мјерење масе комуналног отпада врши се свакодневно, у оквиру санитарне депоније у Бањој Луци (Табела 3).

Отпад у руралном подручју се прикупља утврђеном седмичном динамиком, у зависности од величине мјесне заједнице, једном до два пута седмично. Прикупљање отпада у урбаном дијелу врши се свакодневно. Динамика прикупљање отпада за правна лица је регулисана Уговором о вршењу услуге прикупљања и одвоза отпада. Отпад који је прикупљан у контјенерима од 5 m³ одвожен је поред редовног распореда и по позиву корисника и свакодневно је евидентиран.

Табела 3. Приказ количина прикупљеног комуналног отпада за период 2021. - 2024. година (наведене количине су приказане у тонама).

|  |  |  |  |  |
| --- | --- | --- | --- | --- |
| **MJESEC** | **2021. (t)** | **2022. (t)** | **2023. (t)** | **2024. (t)** |
| **JANUAR** | 804,60 | 830,76 | 902,76 | 882,88 |
| **FEBRUAR** | 778,22 | 865,02 | 745,34 | 815,96 |
| **MART** | 885,84 | 887,20 | 934,84 | 909,24 |
| **APRIL** | 963,68 | 945,24 | 966,04 | 1.050,40 |
| **MAJ** | 1.069,70 | 1.036,00 | 1.096,34 | 1.049,36 |
| **JUN** | 1.013,60 | 1.038,84 | 1.078,14 | 1.045,44 |
| **JUL** | 1.164,40 | 1.109,66 | 1.139,24 | 1.251,26 |
| **AVGUST** | 1.180,88 | 1.234,96 | 1.252,76 | 1.243,68 |
| **SEPTEMBAR** | 1.066,56 | 1.127,08 | 976,96 | 1.022,16 |
| **OKTOBAR** | 998,40 | 1.052,80 | 1.089,58 | 1.155,44 |
| **NOVEMBAR** | 1.014,66 | 1.001,70 | 987,66 | 991,80 |
| **DECEMBAR** | 954,18 | 972,88 | 931,94 | 924,26 |
| **UKUPNO** | 11.894,72 | 12.102,14 | 12.101,60 | 12.341,88 |

На Графику бр. 2 приказане су количине (изражене у тонама) прикупљеног и депонованог мијешаног комуналног отпада у периоду од 2021. до 2024. године.

График бр. 2. Количине прикупљеног МКО на подручју Града

Зелена острва су постављена на сл. локацијама: ул. Николе Тесле, ул. Михајла Пупина, ул. Видованска, између ул. Николе Тесле и Видовданске, између улица Драгоје Лукића и Видовданске, у ОШ „Васа Чубриловић“, ОШ „Данило Борковић“, ОШ „Петар Кочић“ у Новој Тополи и ОШ „Козраска дјеца“ у Крушкику.

Основна функција зелених острва јесте сакупљање отпада који има употребну вриједност, односно представља сировину од које се може добити производ који има нову употребну вриједност.

„Градска чистоћа“ прикупља отпадни папир, картон и пластику, те прикупљене количине предаје овлаштеном оператеру на даљу обраду.

Количина прикупљеног папира и картона у 2023. години је 143 тонe, 2024. године 203 тоне. Количина прикупљене пластике у 2023. години је 8 тонa, а 2024. године 9 тонa.

У току 2023. године санирано је 6 дивљих депонија и то у улици Српских крила слободе иза бензинске пумпе), улици Петра Пеције (иза ТЦ „Робот“), улица 16. крајишке бригаде (код базена), у МЗ Дубраве (иза бензинске пумпе и у насељу Шикаре) и Ровине. У 2024. години санирано је 7 дивљих депонија и то у улици Српских крила слободе (иза бензинске пумпе), улици Петра Пеције (иза ТЦ „Робот“), улица 16. крајишке бригаде (код базена), у улици Османа Хаџијусуфовића, те у МЗ Липовача (на обилазници), Нова Топола (привредна зона) и Сеферовци.

* 1. **Отпад из пољопривреде, хортикултуре, аквакултуре, шумарства, лова и риболова, припреме и прераде хране**

На подручју Града предузеће које врши услугу прикупљања отпада од биљног ткива је „ECO TRADE“ д.о.о. Градишка. Основна дјелатност је екологија и заштита животне средине, с посебним освртом на чишћење у индустрији, скупљање и одвоз комуналног отпада, снимање канализацијских система мобилним ТВ – камерама, те санација канализацијских система.

Прикупљене количине отпада од биљног ткива у 2023. и 2024. години су приказане у Табели 4.

Табела 4. Отпад који је преузет од других правних и/или физичких лица у току 2023. и 2024. године.

|  |  |  |  |  |  |
| --- | --- | --- | --- | --- | --- |
| Класификациони број отпада | Назив отпада | Количина преузетог отпада (t) | | Назив пословног субјекта којем је отпад предат | Третман даљег поступања са отпадом |
| 2023. год. | 2024. год. |
| 02 01 03 | отпад од биљног ткива | 100,16 | 96,90 | „ДЕП-ОТ“ д.о.о. Бања Лука | депоновање |

* 1. **Управљање посебним токовима отпада**

**„GREEN TANK " д.о.о. Градишка**

Предузеће „GREEN TANK " д.о.о. Градишка ради у области индустријских чишћења, скупљања и збрињавања отпадних материја у нафтној индустрији, збрињавању отпадних вода, те је специјализовано за збрињавање свих категорија електричног и електронског отпада на територији Републике Српске.

Прикупљена количина отпада приказана је за 2023. и 2024. годину у Табели 5.

Табела 5. Отпад који је преузет од других правних и/или физичких лица у току 2023. и 2024. године.

|  |  |  |  |  |  |
| --- | --- | --- | --- | --- | --- |
| Класификациони број отпада | Назив отпада | Количина преузетог отпада (t) | | Назив пословног субјекта којем је отпад предат | Третман даљег поступања са отпадом |
| 2023. год | 2024. год |
| 08 01 11\* | отпадне боје и лакови | 0,21 | 0,71 | „Кемо Коп“ д.о.о. Модрича | привремено складиштење |
| 08 03 17\* | отпадни тонери | 0,165 | 0,25 | „Кемо Коп“ д.о.о. Модрича | привремено складиштење |
| 12 01 09\* | машинске емулзије |  | 3,06 | „Кемо Коп“ д.о.о. Модрича | привремено складиштење |
| 13 02 08\* | рабљено моторно уље | 3,35 |  | „Кемо Коп“ д.о.о. Модрича. | привремено складиштење |
| 15 01 10\* | амбалажа која садржи остатке опасних супстанци | 0,28 | 0,30 | „Кемо Коп“ д.о.о. Модрича | привремено складиштење |
| 15 02 02\* | апсорбенти, крпе, филтери | 1,701 | 1,85 | „Кемо Коп“ д.о.о. Модрича | привремено складиштење |
| 15 02 02\* | силика гел |  | 0,035 | „Кемо Коп“ д.о.о. Модрича | привремено складиштење |
| 16 01 07\* | филтери уља | 0,06 | 0,168 | „Кемо Коп“ д.о.о. Модрича | привремено складиштење |
| 16 02 15\* | електрични и електронски отпад | 0,27 | 0,32 | „Кемо Коп“ д.о.о. Модрича | привремено складиштење |
| 16 03 03\* | средство за дезинфекцију воде | 0,23 | 0,23 | „Кемо Коп“ д.о.о. Модрича | привремено складиштење |
| 17 06 01\* | азбестне облоге |  | 0,60 | „Кемо Коп“ д.о.о. Модрича | привремено складиштење |
| 20 01 21\* | флуоросцентне цијеви | 0,117 | 0,182 | „Кемо Коп“ д.о.о. Модрича | привремено складиштење |
| УКУПНО: | | 6,383 | 7,70 |  | |

**„СЕКУНДАРАЦ“ д.о.о. Градишка**

Предузеће „СЕКУНДАРАЦ“ д.о.о. је производно-прометно предузеће у приватном власништву. Основна дјелатност предузећа је прикупљање, прерада и продаја секундарних сировина првенствено жељеза и обојених метала (алуминијум, бакар, цинк, олово, калај и др.). Шифра претежне дјелатности 38.32.

Прикупљена количина отпада у току 2023. и 2024. године приказана је у Табели 6, а количина отпада која се извезла из земље за дати период у Табели 7.

Табела 6. Отпад који је преузет од других правних и/или физичких лица у току 2023. и 2024. године.

|  |  |  |  |  |  |
| --- | --- | --- | --- | --- | --- |
| Класификациони број отпада | Назив отпада | Количина преузетог отпада (t) | | Назив пословног субјекта којем је отпад предат | Третман даљег поступања са отпадом |
| 2023. год. | 2024. год. |
| 19 12 02 | отпадни метали које садрже гвожђе | 1.733,00 | 1.250,00 | Разни купци у БиХ | Рециклирање |
| 19 12 03 | отпадни обојени метали | 115,00 | 100,00 | Разни купци у БиХ | Рециклирање |
| 17 04 05 | гвожђе и челик | 200,00 |  | Разни купци у БиХ | Рециклирање |
| УКУПНО: | | 2.048,00 | 1.350,00 |  | |

Табела 7. Отпад који се извезао у друге земље току 2023. и 2024. године.

|  |  |  |  |  |
| --- | --- | --- | --- | --- |
| Класификациони број отпада | Назив отпада | Количина отпада који се извезао (t) | | Назив државе гдје се извезао отпад |
| 2023. год. | 2024. год. |
| 19 12 02 | отпадни метали које садрже гвожђе | 1.446,00 | 685,00 | Словенија и Хрватска |
| 17 04 01 | отпадни бакар и легуре | 9,00 | 10,00 | Словенија |
| 17 04 02 | отпадни алуминијум | 2,00 | 2,00 | Словенија |
| УКУПНО: | | 1.457,00 | 697,00 |  |

**„ЕКО МЕТАЛИ“ Милош Масал с.п. Градишка**

Привредни субјекат „ЕКО МЕТАЛИ“ Милош Масал с.п. као основну дјелатност има сакупљање, транспорт, складиштење и физички третман неопасног отпада, те откуп и рециклажу секундарних сировина. Шифра претежне дјелатности: 38.11.

Отпад који је преузет од других правних лица у току 2023. и 2024. године је приказан у Табели 8.

Табела 8. Отпад који је преузет од других правних и/или физичких лица у току 2023. и 2024. године.

|  |  |  |  |  |  |
| --- | --- | --- | --- | --- | --- |
| Класификациони број отпада | Назив отпада | Количина преузетог отпада (t) | | Назив пословног субјекта којем је отпад предат | Третман даљег поступања са отпадом |
| 2023. год. | 2024. год. |
| 17 04 01 | бакар и месинг | 59,05 | 106,39 | C.I.A.K. | сортирање, уситњавање |
| 17 04 02 | алуминијум | 32,87 | 16,56 | „Mелтал“ д.о.о. Сарајево | сортирање, уситњавање |
| 17 04 05 | жељезо и лим | 623,21 | 929,78 | „Еко сервис“ д.о.о. Тузла, „Фортин“ д.о.о. Тешањ | сортирање, уситњавање |
| 17 04 03 | олово | 0,96 | 0,73 | C.I.A.K. | сортирање, уситњавање |
| 16 01 17 | росфрај | 4,37 | 6,71 | „Mелтал“ д.о.о. Сарајево | сортирање, уситњавање |
| 16 06 05 | батерије | 32,55 | 46,30 | C.I.A.K., „CROA“ д.о.о. Витез | сортирање, уситњавање |
| УКУПНО: | | 753,01 | 1.106,47 |  | |

**ЛИВНИЦА ТЕШИЋ“ д.о.о. Градишка**

„Ливница Тешић“ д.о.о. је предузеће које се бави различитим дјелатностима: ливање сивог лива (гуса), ливање обојених метала, сакупљање и рециклажа металним отпадцима, сакупљање и рециклажа неметалним отпадцима, трговина на велико секундарним сировинама, превоз робе у друмском саобраћају. Шифра претежне дјелатности: 24.53.

У току 2023. и 2024. године отпад који је преузет од других лица приказан је у Табели 9, а отпад који се извезао из земље у 2023. години у Табели 10, 2024. године није се извозио отпад.

Табела 9. Отпад који је преузет од других правних и/или физичких лица у току 2023. г

|  |  |  |  |  |  |
| --- | --- | --- | --- | --- | --- |
| Класифик  ациони број отпада | Назив отпада | Количина преузетог отпада (t) | | Назив пословног субјекта којем је отпад предат | Третман даљег поступања са отпадом |
| 2023. год. | 2024. год. |
| 17 04 05 | отпадно жељезо | 237,50 | 6,45 | „Odpad“ д.о.о. Пивка Словенија | рециклирање |
| 17 04 01 | отпадни лим | 105,50 | 49,98 | „Odpad“ д.о.о. Пивка Словенија | рециклирање |
| 17 04 01 | отпадни месинг | 1,00 | 0,60 | „Сировина еко“ д.о.о. Маглај | рециклирање |
| 17 04 02 | отпадни алуминијум | 6,50 | 3,85 | „Сировина еко“ д.о.о. Маглај | рециклирање |
| 17 04 01 | отпадни месинг | 1,00 |  | „Сировина еко“ д.о.о. Маглај | рециклирање |
| 17 04 03 | отпадно олово | 0,01 |  | „Сировина еко“ д.о.о. Маглај | рециклирање |
| УКУПНО: | | 351,51 | 60,88 |  | |

Табела 10. Отпад који се извезао у друге земље току 2023. године.

|  |  |  |  |
| --- | --- | --- | --- |
| Класификациони број отпада | Назив отпада | Количина отпада који се увезао (t) | Назив државе гдје се извезао отпад |
| 17 04 05 | отпадно жељезо | 264,84 | Словенија |
| 17 04 01 | отпадни лим | 112,68 | Словенија |
| УКУПНО: | | 377,52 |  |

**„МУЛАЛИЋ“ д.о.о. Градишка**

Основна дјелатност фирме Мулалић д.о.о. је сакупљање и откуп отпадног јестивог уља и масти на подручу Босне и Херцеговине. Шифра претежне дјелатности: 45.420.

У току 2023. и 2024. године отпад који је преузет од других лица приказан је у Табели 11 и отпад који се извезао из земље у Табели 12.

Табела 11. Отпад који је преузет од других правних и/или физичких лица у току 2023. и 2024. године.

|  |  |  |  |  |  |
| --- | --- | --- | --- | --- | --- |
| Класификациони број отпада | Назив отпада | Количина преузетог отпада (t) | | Назив пословног субјекта којем је отпад предат | Третман даљег поступања са отпадом |
| 2023. год. | 2024. год. |
| 20 01 25 | кориштено јестиво уље | 878,30 |  | „Еkotron“ | рециклирање |
|  | 832,90 | „Münzer Bioindustrie“ | рециклирање |
| УКУПНО: | | 878,30 | 832,90 |  |  |

Табела 12. Отпад који се извезао у друге земље току 2023. године.

|  |  |  |  |  |
| --- | --- | --- | --- | --- |
| Класификациони број отпада | Назив отпада | Количина отпада који се увезао (t) | | Назив државе гдје се извезао отпад |
| 2023. | 2024. |
| 20 01 25 | кориштено јестиво уље | 878,30 |  | Словенија |
|  | 832,90 | Аустрија |
| УКУПНО: | | 878,30 | 832,90 |  |

**„ECO GROUP“ д.о.о. Бања Лука**

Основна дјелатност предузећа „ECO Group“ д.о.о. је преузимање, транспорт и збрињавање медицинског инфективног отпада, потенцијално инфективног отпада и оштрих предмета, те транспорт и складиштење до коначног третмана осталих врста опасног и неопасног отпада. Шифра претежне дјелатности 38.22.

Количине отпад прикупљене на подручју града Градишка у току 2023. и 2024. године је приказана у Табели 13.

Табела 13. Отпад који је преузет од других правних лица у току 2023. године.

|  |  |  |  |  |  |
| --- | --- | --- | --- | --- | --- |
| Класификациони број отпада | Назив отпада | Количина преузетог отпада (t) | | Назив пословног субјекта који је предао отпад | Третман даљег поступања са отпадом |
| 2023. год. | 2024. год |
| 18 01 01, 18 01 03\*, 18 01 04 | Оштри предмети, инфективни отпад, пот. инфективни отпад | 2,927 | 2,146 | ЈЗУ „Болница“ Градишка | Физичко-хемијски третмани |
| 18 01 01, 18 01 03\*, 18 01 04 | Оштри предмети, инфективни отпад, пот. инфективни отпад | 2,120 | 1,963 | ЈЗУ „Дом здравља“ Градишка | Физичко-хемијски третмани |
| 18 01 01, 18 01 03\*, 18 01 04 | Оштри предмети, инфективни отпад, пот. инфективни отпад | 0,439 | 0,428 | ЈЗУ „Завод за транфузијску медицину РС“ Градишка | Физичко-хемијски третмани |
| 18 01 01, 18 01 03\*, 18 01 04 | Оштри предмети, инфективни отпад, пот. инфективни отпад | 1,645 |  | ЈЗУ „Болница ИДЦ Бања Лука – Центар за дијализу Градишка | Физичко-хемијски третмани |
| 18 01 01, 18 01 03\*, 18 01 04 | Оштри предмети, инфективни отпад, пот. инфективни отпад | 0,491 | 0,665 | Приватне здравствене установе | Физичко-хемијски третмани |
| УКУПНО: | | 7,622 | 5,202 |  | |

* 1. **Анализа прикупљених података**

Анализом добијених података у Табели 14. су приказане количине појединих категорија отпада прикупљених на подручју града Градишка у периоду од 2021. до 2024. године. Иако доступни подаци не обухватају укупне количине отпада на подручју града, омогућавају увид у категорије и врсте насталог отпада.

Табела 14. Количине прикупљених категорија отпада

|  |  |  |  |  |
| --- | --- | --- | --- | --- |
| Категорије отпада | 2021. год. (t) | 2022. год. (t) | 2023. год. (t) | 2024. год. (t) |
| мијешани комунални отпад | 11.894,72 | 12.102,14 | 12.101,60 | 12.341,88 |
| отпад од биљног ткива | 74,76 | 110,22 | 100,16 | 96,90 |
| опасни отпад | 5,08 | 11,46 | 6,383 | 7,70 |
| отпад настао прерадом метала | 5.644,74 | 4.326,10 | 3.118,97 | 2.471,05 |
| амбалажни отпад | 14,10 | 30,10 | - | - |
| папир и картон | 117,49 | 86,33 | 143,00 | 203,00 |
| пластика | 3,32 | 2,44 | 8,00 | 9,00 |
| кориштено јестиво уље | 25,30 | 26,03 | 878,30 | 832,90 |
| медицински отпад | 8,45 | 6,40 | 7,622 | 5,20 |
| фармацеутски отпад |  | 0,002 | - | - |
| отпадне гуме | 35 | - | - | - |
| отпадне батерије | 25,48 | 21,70 | - | - |
| УКУПНО: | 17.848,44 | 16.722,92 | 16.364,04 | 15.967,63 |

У Табели 15. су приказане количине извезеног и увезеног отпада у периоду од 2021. до 2024. године.

|  |  |  |  |  |
| --- | --- | --- | --- | --- |
| Опис | 2021. год. (t) | 2022. год. (t) | 2023. год. (t) | 2024. год. (t) |
| отпад који је извезен | 2.851,33 | 1.980,64 | 2.712,82 | 1.529,90 |
| отпад који је увезен | 50,28 | 0,00 | 0,00 | 0,00 |

У периоду 2021. до 2024. године повећавала се количина прикупљеног мијешаног комуналног отпада, пластике, кориштеног јестивог уља, те папира и картона, док се прикупљене/преузете количине других категорија отпада смањиле.

Врсте отпада које настају на подручју Града су: мијешани комунални отпад, папир и картон, пластика, отпад од биљног ткива, зауљена вода, муљеви из сепаратора, флуо. цијеви, отпадни тонери, филтер уља, зауљене крпе, рабљено уље, уље из сепаратора, индустријски отпад, рабљено моторно уље, зауљени филтери, ЕТ отпад, зауљена земља, отпадна емулзија, отпадни растварачи, отпадна боја – лак, отпадни мазут, апсорбени, амбалажа која садржи остатке опасних супстанци, азбесне облоге, фармацеутски отпад, отпадни метали који садрже гвожђе, отпадни обојени метали, отпадно жељезо, бакар и месинг, алуминијум, жељезо и лим, олово, росфрај, акумулатор, уливци и одушци метала, прашина и честице метала, алуминијски уливци и одушци, папирна амбалажа, дрвена амбалажа, метална амбалажа, отпадне гуме, каблови, метали, троске из куполе пећи, мијешана амбалажа, стара возила, метали разни, обојени метали, оловне батерије, остале батерије, кориштено јестиво уље и медицински отпад (оштри предмети, инфективни отпад, потенцијално инфективни отпад).

1. **РЕАЛИЗАЦИЈА МЈЕРА ЗА ПОСТИЗАЊЕ ЦИЉЕВА**

У Табели 16. приказане су реализоване мјере за постизање циљева управљања отпадом за период од 01.01.2023. до 31.12.2024. године.

Табела 16. Реализоване мјере за постизање циљева управљања отпадом

|  |  |  |  |
| --- | --- | --- | --- |
| **Реализоване мјере за постизање циљева управљања отпадом** | **Висина улагања у 2023. и 2024. год. (КМ)** | **Буџет (КМ)** | **Фондови, донације и остало (КМ)** |
| Набавка потребног броја спремника за одвојено сакупљање отпада и сакупљање мијешаног комуналног отпада, те набавка савремене опреме и механизације за транспорт и селекцију отпада ради повећавањa обухваћености становништва услугом организованог прикупљања комуналног отпада | 16.765,00 |  | 16.765,00 |
| Израдити потребну студијску и пројектну документацију за реконструкцију претоварне рампе (трансфер станице), као и трошкови реконструкције, на локацији КП „Градска чистоћа“ а.д. Градишка и усклађивање са ЕУ стандардима (прибављена документација глави пројекат, пољопривредна сагласност, наканада за уређење грађевинског земљишта, рента за уређење, предмјер радова, понуде добављача) | 79.046,00 | 79.046,00 |  |
| Затварање, санација и рекултивација општинских и дивљих депонија | 124.394,40 | 124.394,40 |  |
| **УКУПНО:** | **220.205,40** | **203.440,40** | **16.765,00** |

1. **ЗАКЉУЧАК И МЈЕРЕ ЗА СМАЊЕЊЕ КОЛИЧИНЕ ОТПАДА КОЈИ СЕ ТРАЈНО ДЕПОНУЈЕ**

Анализа прикупљених података о отпаду насталом на подручју града Градишка показује да постоје бројни изазови у систему управљања отпадом. Количина отпада која се трајно депонује и даље је висока, док је проценат отпада који се рециклира или на други начин обрађује врло низак.

Позитивни помаци у управљању отпадом учињени су успостављањем законодавног оквира, те усвајањем дијела подзаконских прописа и хармонизацијом законске регулативе са прописима ЕУ. Предузете су активности са Фондом за заштиту животне средине и енергетску ефикасност РС на подручју финансирања припреме, спровођења и развоја програма и пројеката из области заштите животне средине.

Настављена је сарадња са оператером за абалажни отпад „Еуро Бета“ Бања Лука и постављено је 20 контејнера за прикупљање отпадног папира. Настављена је реализација пројекта „Чепом до осмијеха“ са Удржењем грађана родитеља дјеце са аутизмом „Дуга“.

Кроз обиљежавање датума важних за заштиту животне средине одржане су акције и радионице поводом:

* Свјетског дана вода (22. март) - у сарадњи са ОШ „Козарска дјеца“ Крушкик уређена је обала ријеке Саве (кеј) са 100 комада садног материјала;
* Свјетског дана чишћења (21. септембра) - одржане су едукативно забавне радионице „Очисти своје двориште“ са основним школама, те акција „Очисти шуму“ са планинарским друштвом „Патрија“ Градишка;
* Дана планете Земље (22. април) - организовани су дани „отворених врата“ за ученике основних школа који су упознати са радом КП „Градска чистоћа“, те начином како се отпад прикупља, раздваја и рециклира.

Путем јавних сервиса (гостовање на радију и телевизији) упознавали су се грађани са принципима одрживог управљања отпадом, како би се подигла свијест грађана о значају раздвајања и рециклирања отпада, односно о основним принципима циркуларне економије.

У наредном периоду потребно је наставити радити на: унапређењу селективног прикупљања отпада (постављањем већег броја контејнера за одвајање отпада), едукацији и информисању грађана (организовање радионица, јавних кампања и школских програма с циљем повећања свијести о важности рециклаже и правилног одлагања отпада), модернизација возног парка и опреме (набавка нових, ефикаснијих возила и опреме за сакупљање и обраду отпада, како би се смањила логистика и оперативни проблеми), истраживању и имплеметацији технологија које омогућавају енергетско искориштавање отпада (овакви системи могу значајно смањити количину отпада који се трајно депонује, а истовремено допринијети енергетској ефикасности града). Предуслов за постизање дугорочних резултата је у комбинацији едукације, техничког унапређења, законодавне подршке и развоја савремених технологија за обраду отпада, укључујући енергетско искориштавање, што заједно може значајно допринијети стварању одрживог и функционалног система управљања отпадом у граду Градишка.

|  |  |
| --- | --- |
| **ОБРАЂИВАЧ:**  Радни тим за праћење реализације Локалног плана управљања отпадом  Вођа Радног тима  Марина Вукотић | **ПРЕДЛАГАЧ:**  **ГРАДОНАЧЕЛНИК**  **Зоран Аџић** |

1. Стратегија развоја града Градишка за период 2021. – 2027. године [↑](#footnote-ref-1)
2. SECAP града Градишка за период до 2030. године [↑](#footnote-ref-2)