

**И З В Ј Е Ш Т А Ј**

**О ПОСЛОВАЊУ И ГОДИШЊИ ОБРАЧУН**

**„РАЗВОЈНЕ АГЕНЦИЈЕ ГРАДИШКА-**

**-РАГА'' за период јануар-децембар2024. годинe**

Градишка, мај 2025. године1.Увод.............................................................................................................................................22. Структура и број запослених.....................................................................................................5

3. Активности које је спровела Развојна агенција Градишка.....................................................5

3.1. Активности везане за припрему пројектних приједлога аплицираних према домаћим, међународним и ЕУ фондовима..................................................................................................5

3.2. Активности везане за испуњавање циљева Стратегије развоја града Градишка за период 2021-2027. година............................................................................................................7

3.3. Активности везане за стручно усавршавање запослених радника..................................10

## 3.4. Активности везане за функционисање Развојне агенције Градишка...............................10

3.5. Информисање.......................................................................................................................11

4. Закључак...................................................................................................................................11

5. Годишњи обрачун – наративно образложење буџета.........................................................13

# 1. УВОД

Развојна агенција Градишка – РАГА за међународну и регионалну сарадњу основана је одлуком Скупштине општине Градишка од 28. децембра 2017. године са циљем пружања техничке и савјетодавне подршке у програмима међународне и регионалне сарадње; размјену информација у сврху регионалног развоја; стварање локалних, прекограничних и међународних мрежа; промоције регије; подршке развојним програмима, привлачење директних страних инвестиција; изграђивање институционалних капацитета; техничке помоћи локалним властима у изради пројектних приједлога за финансирање кроз фондове ЕУ и друге доступне фондове у БиХ.

Тим Агенције чини осам младих људи, који се у свом раду руководе принципима одрживог развоја. Захваљујући првенствено свом особљу Развојна агенција Градишка остварује своју мисију и визију осигурања и повећања животног стандарда свих грађана града Градишка, кроз привлачење средстава из домаћих, међународних и ЕУ фондова, те заједничком сарадњом са другим субјектима у регији настоји створити повољну економску климу за развој и унапређење локалног економског, туристичког и културног развоја града Градишка.

Агенција свој програм рада заснива на политикама развоја града Градишка, и у свом раду се настоји фокусирати на крајњег корисника, који живи од свог рада и жели створити вриједност које ће пренијети на будуће генерације. Према томе, Агенција ради са свим организацијама које послују на локалном и регионалном нивоу на начин да ствара различите синергије, покреће различите инцијативе, умрежава актере на локалном и регионалном нивоу а све са циљем ефикаснијег кориштења доступних ресурса и постизања бољих резултата, кроз пренос позитивних примјера искуства и пракси из ЕУ.

Агенција је основана на основу одредаба сљедећих законских и подзаконских аката:

1. Закона о развоју малих и средњих предузећа („Службени гласник Републике Српске“, бр. 50/13 и 56/13)
2. Закона о систему јавних служби („Службени гласник Републике Српске“, бр. 68/07, 109/12 и 44/16)
3. Одлуке о оснивању „Развојне агенције Градишка“, („Службени гласник општине Градишка“, број 11/17).

Агенција је почела са радом 01. фебруара 2018. године.

Агенцијом управљају Управни одбор и Директор. Предсједник Управног одбора је доц. др Драган Миловановић, а чланови Управног одбора су Миодраг Бабић и Борис Гарић. В.д. директора Развојне агенције Градишка је Маринко Вранић.

Агенција је непрофитна организација и има статус правног лица. Пословање и спровођење задатака Агенције према важећим законским прописима је могуће из сљедећих извора:

1. Средства Буџета града Градишка за директне текуће и капиталне издатке,

2. Донација, прилога и спонзорстава домаћих и страних правних и физичких лица,

3. Прихода које оствари обављањем послова из своје надлежности,

4. Кредитних средстава, из намјенских домаћих и страних фондова,

5. Кредитна средства домаћих и страних банака,

6. Кредитних средстава пласираних предузећима из буџета преко пословних банака,

и других извора у складу са Законом.

Програм рада Агенције заснован је на политикама развоја града Градишка, изложеним у сљедећим стратешким документима:

1. Стратегија развоја града Градишка за период 2021 - 2027. година
2. Средњорочни план рада Градоначелника и Градске управе за период 2024-2026. година
3. Годишњи план рада Градоначелника и Градске управе за 2024. годину.
4. Стратегија образовања и запошљавања града Градишка ѕа период 2024-2030. годину.
5. Дигитална Градишка – Стратегија развоја 2031.

И други.

Визија Агенције је да постане водећа развојна агенција у свом домену која респектује систем независно од политичке ситуације, појединаца и тренутних кретања у окружењу, те да постане агенција која развија и специјализује тематске цјелине како би се рационално користили ресурси у регији.

Мисија дјеловања Агенције је осигурање одрживог повећања животног стандарда за све грађане града Градишка, активно дјеловање на привлачење средстава из домаћих,међународних и ЕУ фондова, као и страних инвестиција, те заједничком сарадњом с другим субјектима у регији створити плодну предузетничку климу.

Циљеви дјеловања Агенције су:

1. Припрема пројектних приједлога за доступне фондове,
2. Координација и помоћ при аплицирању пројеката на јавне позиве,
3. Управљање пројектима,
4. Регионални и локални развој и заштита животне средине,
5. Привлачење страних и домаћих улагача,
6. Подршка при аплицирању на пројекте за мало и средње предузетништво,
7. Пројектно повезивање пословних и пројектних партнера,
8. Повезивање јавне управе и предузетништва са научно-истраживачком дјелатношћу,
9. Стручно образовање и цјеложивотно учење.

Сједиште Агенције је у Градишци, улица Видовданска 7.

# СТРУКТУРА И БРОЈ ЗАПОСЛЕНИХ

Правилником о унутрашњој организацији и систематизацији радних мјеста „Развојне агенције Градишка“ Градишка (у даљем тексту: ,,Правилник”) систематизована су сљедећа радна мјеста:

|  |  |  |
| --- | --- | --- |
| **Редни**  **број** | **Назив радног мјеста** | **Број извршилаца** |
| 1. | Директор | 1 извршилац |
| 2. | Пројектни координатор за развој и управљање проје-ктима | 4 извршиоца |
| 3. | Стручни сарадник за пројекте и админстративно-техничке послове | 1 извршилац |
| 4. | Сарадник за пројекте и ИТ рјешења | 1 извршилац |
| 5. | Главни инжењер Центра за истраживање и развој | 1 извршилац |

На дан 31. децембар 2024. године, Агенција броји 7 попуњених радних мјеста предвиђених Правилником, са укупно 7 извршилаца, те једном особом ангажованом Уговором о дјелу.

# 3. АКТИВНОСТИ КОЈЕ ЈЕ СПРОВЕЛА РАЗВОЈНА АГЕНЦИЈА ГРАДИШКА

## **3.1.Активности везане за припрему пројектних приједлога аплицираних према домаћим, међународним и ЕУ фондовима**

Развојна агенција је у периоду од 1. јануара до 31.децембра 2024. године припремила укупно 21 пројектни приједлог за потребе Градске управе града Градишка, те јавних установа и предузећа, као и привредника. С тим у вези, од почетка године обухваћени су сљедећи јавни позиви:

* Јавни позив у оквиру *EU4Employment* Програма
* Јавни позив у оквиру Ерасмус + Програма
* Јавни позив у оквиру *Horizon Europe 2021-2027* Програма
* Јавни позив у оквиру Интеррег Дунавског Програма транснационалне сарадње за период 2021-2027
* Јавни позив у оквиру ЕУ4Агри пројекта, намијењеног за примарну пољопривредну производњу
* Јавни позив у оквиру ЕУКИ програма (Европска климатска иницјатива)
* Јавни позив за пријаву пројектних идеја енергетских заједница од стране ГИЗ-а
* Јавни позив Саудијског развојног фонда

У извјештајном периоду, обихваћен је 21 пројектни приједлог који је припремљен за потребе Градске управе, јавних установа и предузећа, те привредника са подручја града Градишка. Од укупног броја пројектних приједлога 18 се односи на Градску управу, док су три за потребе градишке привреде. Закључно са 31. децембром 2024. године одобрено је укупно десет пројектних приједлога, и то осам за потребе Градске управе и два пројектна приједлога за потребе привредника. Укупан износ одобрених грант средстава за 2024. годину износи 2.217.692,00 КМ. У наставку је табеларни приказ резултата.

|  |  |  |  |  |
| --- | --- | --- | --- | --- |
|  | Одобрени пројекти | Фаза евалуације | Укупно пројеката | Износ одобрених средстава (KM) |
| Градска управа | 8 | 10 | 18 | 2.089.089,00 |
| Привредни субјекти | 2 | 1 | 3 | 128.603,00 |
| **Укупно:** | **10** | **11** | **21** | **2.217.692,00** |

**3.2. Активности везане за испуњавање циљева Стратегије развоја града Градишка за период 2021-2027. година**

Сви пројекти који су аплицирани и припремани, као и организовани догађаји до сада се позивају и испуњавају постављене циљеве теренутно актуелне Стратегије развоја града Градишка за период 2021-2027. година. Аплицирани пројекти су у складу са дефинисаном Стратегијом развоја и таргетирају првенствено пројекте из области економског, друштвено-културног и социјалног развоја. Агенција ће и у наредном периоду наставити са припремом пројеката чије ће активности доприносити испуњавању циљева Стратегије развоја града Градишка. У наставку су неки од најзначајнијих пројеката који су одобрени у току 2024. године:

* ”***Сигурна породица, једнаке могућности”.*** Имплементацијом главних активности као што су: јачање људских и техничких (просторних) капацитета Центра за социјални рад, израда системске документације Центра и провођење радионица за дјецу и младе са потешкоћама у развоју и родитеље дјеце и младих са потешкоћама у развоју те промоцијом пројекта унапријеђена је савјетодавна и едукативна подршка циљним групама пројекта. То је постигнуто стварањем бољих услова за рад кроз санацију и адаптацију простора предвиђеног за рад, те кроз оснаживање радника Центра за социјални рад за рад са циљним групама, те успоставом мултисекторске сарадње на локалном нивоу чиме је побољшан квалитет пружања услуга за кориснике.
* ***”Strengthening cooperative principles of education in the vocational context”.*** Овим пројектом ЈУ ”Средња стручна и техничка школа” Градишка ће на првом мјесту обновити простор школског ресторана за потребе обављања практичне наставе. Поред тога унаприједиће се образовни процеси кроз едукацију наставног особља и ученика ове школе. Један од циљева јесте и боље повезивање наставних процеса са привредом кроз партнерску сарадњу током имплементације пројекта.
* ***”Прилика за све младе”.*** Пројектне активности усмјерене су ка младим особама од 15-29 година старости. Пројектом је предвиђено да се младима пружи подршка путем обука на радном мјесту, обука у установи, кроз подршку за самозапошљавање, те кроз субвенционисање на радном мјесту. За оне који се одлуче да покрену сопствени бизнис предвиђени су грантови од по 9.000,00 КМ.
* ***Центар за истраживање и развој производа од дрвета (CZIIR)***

У периоду на који се односи овај извештај, Центар је наставио са пружањем услуга дрвопрерађивачима, као и са промоцијом својих активности на тржиштима ван града Градишка. У фебруару је организована прва конференција под називом **„Градишка — град дрвета“**, на тему **„Значај дизајна, инжењерства и софтвера у производњи намештаја“**. Конференцији је присуствовао г. Симеоне Гуерини, шеф Регионалне канцеларије Делегације ЕУ у Бањалуци, као и представници Развојне агенције ЗЕДА из Зенице, Академије умјетности, Машинског, Архитектонско-грађевинско-геодетског и Филозофског факултета Универзитета у Бањалуци. Међу излагачима су били и представници предузећа „Мобело д.о.о.“ из Тешња, који су представили свој процес сарадње са Центром. Присуствовали су и представници локалне управе и предузећа из области производње намештаја са подручја Градишке, Приједора, Бањалуке и Прњавора. На конференцији су успостављени нови контакти са два приватна предузетника, као и сарадња са Архитектонско-грађевинско-геодетским факултетом Универзитета у Бањалуци, са којим је потписан споразум о сарадњи. Договорен је и почетак реализације заједничког пројекта у 2025. години. Центар је организовао тронедељну праксу за ученика завршне године смјера „ЦНЦ оператер за прераду дрвета“ из ЈУ Техничка школа Градишка. Овај смјер је настао у оквиру сарадње са Центром за истраживање и развој. Ради умрежавања и промоције услуга Центра, као и тражења нових пословних могућности, представници Центра су посјетили сајам намјештаја у Сарајеву (БиХ) и у граду Бад Салцуфлен (Њемачка). Извршена је модернизација присуства Центра на друштвеним мрежама (Facebook, Instagram), где су представљене све услуге уз описе и фотографије реализација, као и предузетника са којима је сарађивано. У оквиру услуга које Центар нуди, током 2024. године реализована је сарадња са четири клијента, за које је укупно испоручено 20 појединачних услуга, међу којима су: 3Д скенирање, 3Д рендеринг, ЦАД/ЦАМ припрема, израда техничке документације и један прототип намештаја.

* ***ХУБ 078***

У току цијеле 2024. године ХУБ 078 је наставио са својим редовним активностима везаним за уступање coworking простора и конференцијске сале фриленсерима, као и организовањем обука и отворених meetup предавања за ширу друштвену заједницу. У погледу coworking простора, у поменутом периоду услугу кориштења радних јединица (рачунар, са пратећом опремом) свакодневно је користило 5 фриленсера, те додатних 5 корисника који су услуге користили на седмичном или мјесечном нивоу. Конференцијска сала је уступљена 3 пута, за потребе Градске управе Града Градишка и презентовања нове платформе d-rural, удружења Мост (пројектна активност) и удружења Култ (пројектна активност).У сарадњи са старт-up предузећем Локсено из Градишке организована је бесплатна IT обука намијењена младима у Градишци, а која се тиче основа веб програмирања. Обука је започела у априлу и одвија се 2 пута седмично у конференцијској сали. Завршетак обуке и додјела сертификата организована је у јулу мјесецу.У периоду јануар-децембар организовано је и 8 *meetup* предавања на тему: књижевности, здравља, коктела, волонтирања, покретања ”првог бизниса”, професионалног фотографисања и слично која су укупно окупила преко 250 учесника са територије Града Градишка.

* ***Припрема апликација кандидованих према Саудијском развојном фонду***

У сарадњи са Градском управом, те јавним предузећима и Јавним установама, Развојна агенција Градишка је приступила изради пројектних приједлога према Саудијском развојном фонду. У складу са релевантним градским стратешким документима идентификовано је пет кључних области у оквиру којих је припремљено исто толико апликација. Израђене су апликације из области путне инфраструктуре, одводње и каналисања, заштите животне средине, туризма, те дигитализације. Укупна вриједност предложених пројеката је 76,5 милиона евра.

* ***Обављање практичне наставе за ученике Средње стручне и техничке школе Градишка***

Развојна агенција Градишка је у току 2024. године у сарадњи са Средњом стручном и техничком школом започела активности везане за обаваљње практичне наставе за ученике ове школе. Овим активностима је обухваћено укупно 10 ученика смјерова Пословно-правни техничар и Економски техничар. У току 2024. године ученици су имали обавезу да једном седмично бораве у просторијама Развојне агенције гдје су се теоријски и практично имали прилике упознати са радним процесима унутар Агенције, од послова администрација до пројектног менаџмента. Практичну наставу са учесницима воде два запосленика Агенције који имају положен испит за менторе практичне наставе у Привредној комори.

## **3.3. Активности везане за стручно усавршавање запослених радника**

* Са циљем изградње људских капацитета и унапријеђења знања и вјештина, запосленицима Развојне агенције је у континуитету омогућено учешће на различитим догађајима који омогућују стицање нових знања и вјештина које се односе на област управљања пројектним циклусом. Поред тога организоване су и обуке попут:
* Обука за менторе практичне наставе у организацији Привредне коморе. Један запосленик Развојне агенције Градишка је у јуну успјешно завршио обуку и положио завршни испит за Ментора практичне наставе.
* За све раднике Агенције организована је једнодневна обука на тему „Јавног наступа“. Том приликом запосленици су имали прилике да унаприједе своје вјештине јавног наступа.

## **3.4. Активности везане за функционисање Развојне агенције Градишка**

1. Управни одбор је одржао 4 сједнице Управног одбора, на којима су разматрана питања везана за функционисање Развојне агенције Градишка, као и разна пројектна питања.

2. књиговодствене и финансијске послове,

3. правне послове (израда уговора, споразума и др. правних аката),

4. израда извјештаја о раду, планова рада и планова јавних набавки и сл.,

5. послове везане за радне односе,

6. ажурирање интернет-странице Агенције.

Реализација наведених активности ће се пратити путем финансијских показатеља.

## **3.5. Информисање**

У извјештајном периоду редовнo су вршене активности информисања.Развојна агенција је редовно посредством интернет странице Развојне агенције Градишка <https://raga.ba/> , друштвених мрежа (Фејсбук, Инстаграм, Линкедин), те путем РТВГ Градишка, локалних портала информисала правна и физичка лица о доступним јавним позивима и догађајима, као и о активностима које је Агенција реализовала, а које могу да буду од значаја за Локалну заједницу и потенцијалне апликанте. Развојна агенција ће и у наредном периоду наставити информисати грађане посредством властитих канала комуникације о свим актуелностима везаним за домаће, међународне и ЕУ фондове, као и о приликама за аплицирање за средства неких од поменутих фондова.

## **4. ЗАКЉУЧАК**

План и програм рада за2024. годину се реализовао у складу са доступним позивима који су били објављивани у поменутом периоду. У вези с тим , Агенција је припремила 21 пројектну апликацију у име Градске управе и привреде. Оно што треба истаћи, јесте континуитет који Агенција има у контексту аплицирања за средства домаћих, међународних и ЕУ донатора. Поред послова припреме пројектних приједлога Агенција је активно радила на креирању садржаја за два центра, ХУБ 078 и Центар за истраживање и развој производа од дрвета. Поред тога наставили смо добру сарадњу са старим партнерима, али смо успоставили и нека нова партнерства, С тим у вези потписани су споразуми о сардњи са Филозофским факултетом Универзитета у Бањој Луци, Шумарским факултетом Универзитета у Бањој Луци, те са Академијом умјетности Универзитета у Бањој Луци.

У контексту оправданости рада Агенције треба истаћи да је Агенције и у току 2024. године обезбиједила 2.217.692,00КМ грантовских средстава. Ако узмемо у обзир да је просјечно суфинансирање одобрених пројеката у износу од 30% процената које се додаје на постојеће грантове, ефекти који су постигнути имеплементацијом ових пројеката још више добијају на значају.

Од оснивања Развојна генција Градишка је обезбиједила 12.013.031,00 КМ грантовских средстава чиме се изградила као поуздан партнер, не само на локалном него и на регионалном нивоу. У прилог томе иду и стално учешће представника Агенције у процесима и догађајима који за циљ имају стварање бољих услова за повлачење донаторских средстава.

## **5. ГОДИШЊИ ОБРАЧУН – НАРАТИВНО ОБРАЗЛОЖЕЊЕ БУЏЕТА**

|  |  |  |  |  |
| --- | --- | --- | --- | --- |
| **Ред. Бр.** | **Конто** | **Опис** | **План 2024.** | **Извршење 31.12.** |
| **XXII** |  | **Назив и број организационе јединице: РАЗВОЈНА АГЕНЦИЈА ГРАДИШКА 910** | **370.000,00** | **340.192,29** |
| **1.** | **410000** | **ТЕКУЋИ РАСХОДИ** | **357.500,00** | **327.273,58** |
| **1.1.** | **411000** | **Расходи за лична примања** | **268.000,00** | **251.009,04** |
|  | 411100 | Расходи за бруто плате | 213.000,00 | 198.254,14 |
|  | 411200 | Расходи за бруто накнаде трошкова и осталих личних примања запослених | 42.000,00 | 43.008,04 |
|  | 411300 | Расходи за накнаду плата запослених за вријеме боловања | 10.000,00 | 6.894,86 |
|  | 411400 | Расходи за отпремнине и једнократне помоћи | 3.000,00 | 2.852,00 |
| **1.2.** | **412000** | **Расходи по основу коришћења роба и услуга** | **89.500,00** | **76.264,54** |
|  | 412200 | Расходи по основу утрошка енергије, комуналних, комуникационих и транспортних услуга | 10.000,00 | 10.273,51 |
|  | 412300 | Расходи за режијски материјал (канц.мат.,одр.чистоће, стручна лит.,часописи, дневна штампа,) | 9.500,00 | 5.505,02 |
|  | 412500 | Расходи за текуће одржавање | 2.000,00 | 312,25 |
|  | 412600 | Расходи по основу путовања и смјештаја (дневнице, гориво) | 5.000,00 | 953,83 |
|  | 412700 | Расходи за стручне услуге (усл.фин.посред., усл.осиг.,информисање и медији, рев.и рач.усл.,правне и админ.усл., процјене и вјештачења, компјутерске усл., остале) | 15.000,00 | 11.135,00 |
|  | 412900 | Остали непоменути расходи | 48.000,00 | 48.084,93 |
| **2.** | **418400** | **Расходи из транс.размјене унутар исте јединице власти** | **500,00** | **476,00** |
| **3.** | **510000** | **ИЗДАЦИ ЗА НЕФИНАНСИЈСКУ ИМОВИНУ** | **2.000,00** | **0,00** |
|  | 511300 | Издаци за набавку постројења и опреме | 1.000,00 | 0,00 |
|  | 516100 | Издаци залихе мат.,робе и ситног инвентара, амбалаже и др. | 1.000,00 | 0,00 |
| **4.** | **581200** | **Издаци за нефинансијску имовину из транскација** | **0,00** | **312,93** |
|  | **638100** | **Остали издаци из трансакција између или унутар јединица власти (накнада плате за вријеме боловања)** | **10.000,00** | **12.129,78** |

Из табеле се види да укупни расходи за 2024. годину износе **340.192,29** КМ. Расходи за лична примања износе 251.009,04 КМ у чему су садржани расходи за бруто плате за седам запослених са ВСС, као и трошкови осталих личних примања запослених (топли оброк и накнаде за превоз запослених).

Послије ове ставке највећи расходи су у ставци Остали непоменути расходи који износе 48.084,93 КМ. Трошкови у оквиру ове ставке представљају накнаде за чланове управног одбора, те накнаде за спољног сарадника, као и трошкове репрезентације.

Расходи по основу утрошка енергије, комуналних, комуникационих и транспортних услуга износe од 10.273,51КМ, у којој је укључен трошак интерента за све просторије и трошак фиксног телефона за потребе Агенције, те услуге одржавања чистоће просторија Агенције. Сједиште Развојне агенције Градишка је лоцирано на IV спрату тзв. „Црвене зграде“,са укупно 280 m2 простора.

Расходи за стручне услуге износе 11.135,00 КМ, а ту су трошкови екстерног књиговодства, промоције Развојне агенције, израда промотивног материјала, оглашавања, те ангажовање спољних сарадника за потребе Центра за истраживање и развој производа од дрвета.

Будући да је Развојна агенција Градишка основана са циљем припреме и имплементације различитих донаторских пројеката, очекивати је да ће резултати рада Агенције допринијети обезбјеђењу додатних екстрених/пројектних извора финансирања, што ће у значајној мјери омогућити лакше функционисање и одрживост Градске управе, али Развојне агенције Градишка.

в.д. ДИРЕКТОРА

Маринко Вранић