|  |  |  |
| --- | --- | --- |
| **СКУПШТИНА ГРАДА**  **ОВДЈЕ** |  | Наш број: 02.02-013-1-12/25  Ваш број:  Датум : 21.05.2025.године |

ПРЕДМЕТ: Одговор на питање одборника Николе Дончића - доставља се,

На 5. редовној сједници Скупштине града Градишка одржанoj дана 23.04.2025. годи-не одборник **Никола Дончић** поставио је сљедеће одборничко питање :

„Када имате у плану рјешавање „проблема“ око зграде 14-ице усљед отпадања фасадних плоча, тиме се угрожава безбједност грађана?“

На постављено одборничко питање даје се сљедећи:

О Д Г О В О Р

Урбанистичко-грађевински инспектор је издао Рјешење ЗЕВ-у 12/14 у Видовда-нској улици 11А, о отклањању недостатака на предметном објекту и обиљежавању манипулативног простора око цијелог објекта како би се обезбиједило сигурно и безбједно кретање људи и ствари око изграђеног стамбено – пословног објекта. Такође, инспектор је дао рок за санацију фасаде који је још у току.

Градска управа је прије неколико година ради рјешења проблема израдила пројектну документацију за комплетну замјену фасаде на објекту, те се на састанку из фебруара 2025. године поново обавезала да ће покушати пронаћи ново, финансијски повољније рјешење за проблем око отпадања камених плоча са објекта.

С тим у вези, Градска управа је ангажовала одређене фирме да би се адекватно испитала оштећења фасаде на објекту и како би се добиле препоруке за дуготрајно рјешење проблема, уз инсистирање на гаранцијама на радовима као и на безбједности у свим фазама.

Одржано је неколико састанака са представницима ЗЕВ-а гдје су презентована рјешења санације фасаде као и процјене инвестиције.

Како је по Закону објекат у надлежности ЗЕВ-а, па самим тим и извођење радова на санацији фасаде, остало је на ЗЕВ-у да сачини финансијску конструкцију, а Градска управа је понудила и помоћ да се ријеши вишедеценијски проблем отпадања камених плоча што угрожава безбједност свих грађана града Градишка који се нађу у близини објекта.

ГРАДОНАЧЕЛНИК

Зоран Aџић