(ПРИЈЕДЛОГ)

На основу члана 7. Закона о министарским, владиним и другим именовањима Републике Српске („Службени гласник Републике Српске“ број: 41/03), чл. 16. Закона о систему јавних служби („Службени гласник Републике Српске“ бр. 68/07, 109/12 и 44/16), чл. 36. и 87. Статута града Градишка („Службени гласник града Градишка“ бр. 4/17 и 5/19) и члана 66. Статута Јавне Предшколске установе „Лепа Радић“ број: 541/24 од 22.02.2024. године Скупштина града Градишка на сједници одржаној дана \_\_\_\_\_\_\_\_\_\_\_\_\_\_ године донијела је

**О Д Л У К У**

**о утврђивању услова и критеријума за избор и именовање чланова управног одбора ЈПУ „Лепа Радић“ Градишка**

**I**

Овом одлуком утврђују се услови и критерији за избор и именовање:

Чланова Управног одбора ЈПУ „Лепа Радић“ Градишка.

**II**

Послови чланова управног одбора утврђени су Законом о систему јавних служби, законом који регулише област за коју је основана наведена јавна установа и Статутом јавне установа.

**III**

Сви кандидати за избор и именовање чланова управног одбора јавне установе дужни су да испуњавају сљедеће опште услове:

1) да су држављани Републике Српске, односно Босне и Херцеговине,

2) да су старији од 18 година,

3) да имају општу здравствену способност,

4) да нису осуђивани за кривично дјело на безусловну казну затвора од најмање шест мјесеци или за кривично дјело које их чини неподобним за обављање послова директора односно члана управног одбора,

5) да нису отпуштани из органа управе као резултат дисциплинске мјере, на било којем нивоу власти у Босни и Херцеговини, у периоду од три године прије дана објављивања конкурса,

6) да нису у сукобу интереса, односно да не обављају дужност која је неспојива са дужношћу члана управног одбора јавне установе и

7) да се на њих не односи члан IX 1. Устава Босне и Херцеговине.

Посебни услови које кандидати морају испуњавати су:

- Да имају најмање средњу стручну спрему (ССС- IV степен),

- Да познају проблематику дјелатности којом се Установа бави,

- Да познају садржај и начин рада органа управљања,

- Да не обављају посао дужност или функцију који су неспојиви са обављањем дужности члана Управног одбора и

- Да нису већ именовани за чланове органа управљања и руковођења у другим Установама.

**IV**

Са кандидатима који уђу у ужи збор Комисија за избор обавиће интервју.

Комисија за избор састоји се од пет чланова, а именује је Градоначелник.

**V**

За провођење ове одлуке и конкурсне процедуре задужује се Градоначелник града Градишка.

Конкурс ће се објавити у „Службеном гласнику Републике Српске“ и дневном листу „Глас Српске“.

Рок за подношење пријава на конкурс је 15 дана од дана објављивања. У случају да конкурс не буде објављен истовремено, рок ће се рачунати од дана посљедњег објављивања.

**VI**

Чланове управног одбора наведене јавне установе, на основу ранг листе коју ће утврдити Комисија за избор, именоваће Скупштина града на мандатни период од четири године.

**VII**

Ова одлука ступа на снагу осмог дана од дана објављивања у „Службеном гласнику града Градишка“.

Број: 01.01-022-\_\_\_\_\_\_/25

Датум: \_\_\_\_\_\_\_\_\_2025. године

Градишка

ПРЕДСЈЕДНИК

СКУПШТИНЕ ГРАДА

Рената Обрадовић Поповић

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове Одлуке садржан је у члану 7. Закона о министарским владиним и другим именовањима Републике Српске којим је прописано да се прије именовање у органе управљања на свим нивоима у Републици Српској морају утврдити критеријуми за именовање, прије започињања поступка јавне конкуренције, члану 16. Закона о систему јавних служби којим је прописано да чланове управног одбора именује разрјешава оснивач, те чланом 36. и 87. Статута Града Градишка којим је прописано да Скупштина у вршењу послова из своје надлежности доноси Одлуке.

**РАЗЛОЗИ ЗА ДОНОШЕЊЕ:**

Скупштина града је на сједници од 23.04.2025. године донијела Одлуку о разрјешењу чланова Управног одбора ЈПУ „Лепа Радић“ ради истека мандата, те именовала вршиоце дужности чланова Управног одбора до окончања поступка именовања у поступку јавне конкуренције.

С тим у вези потребно је донијети ову Одлуку којом се утврђују услови и критеријуми за именовање чланова управног одбора, а како би се могао расписати јавни конкурс за избор и именовање чланова Управног одбора јавне установе на мандатни период.

**ПРИЈЕДЛОГ**

Предлаже се Скупштини Града да усвоји Одлуку у предложеном тексту.

ОБРАЂИВАЧ: ПРЕДЛАГАЧ:

Одјељење за општууправу ГРАДОНАЧЕЛНИК

НАЧЕЛНИК СЛУЖБЕ

Божана Глувић Зоран Аџић